Klivlend

Klivlend ( [ˈkliːvlənd]) om AÜV:oiden lidn pohjoižpäivnouzmaiženno röunanno. Se om Ogajo-štatan kahtenz' surtte lidn, Kajahogan ümbrikon (1180 km² kuivmad) administrativine keskuz.

 Istorii 
Eländpunktan aluz om pandud Mozes Klivlendal (, jenaral da politikanmez', eli 1754−1806) vl 1796, om nimitadud alusenpanijan kanzannimen mödhe. Klivlend-külä sai oficiališt lidnan statusad vl 1836.

Klivlend šingotase tervhudenkaičendal. Nened kompanijad Fortune 500-nimikirjutesespäi baziruišoiš lidnas i Kajahogan ümbrikos: Cleveland-Cliffs (terasen tehmine), Progressive Corporation (avtoiden varmituz), Sherwin-Williams (sauvondmujud i krepindad), Parker-Hannifin (azotimed, klimatkontrol', fil'truind i toižed ladimed ohjandusen likundal täht), KeyCorp (banking) i Travel Centers of America (jüguavtoiden seižundtahoiden verk).

 Geografijan andmused 
Lidn sijadase Erinjärven suvirandal i langenijan sihe Kajahog-jogen randoil (), valdkundröunanno, 199 m ü.m.t. keskmäižel korktusel. Kanad levitase järven vastrandal.

Klimat om ven kontinentaline subtropižen röunal. Keza om päivoikaz, tal'vaig om pil'vekaz. Voden keskmäine lämuz om +11,3 C°, kezakun-elokun +21,3..+23,6 C°, tal'vkun-uhokun −1,6..+1,3 C°. Ekstremumad oma −29 C° (viluku) i +40 C° (kezaku). Kezaaigan minimum om −1 C° (kezaku), tal'vaigan maksimum om +25 C° (tal'vku, uhoku). Ei voi panda halad heinkus-elokus, sügüz'kun minimum om 0 C°. Paneb sadegid 1042 mm vodes, enamba sulakus-redukus (90..100 mm kus), vähemba uhokus (63 mm). Paneb lunt 162 sm 46 päiväd tal'ves, lumikatken keskmäine korktuz sase 19 santimetrhasai vilukus-uhokus. Kun keskmäine relätivine nepsuz vajehtase 66..74 % röunoiš voden aigan. Järven veden keskmäine lämuz kuidme om +0,6 (uhoku) ..+24,6 C° (eloku).

 Tobmuz 
Lidnan tobmuden pämez' om mer (). Edeline mer om Frenk Džordž Džekson (Frank George Jackson, viluku 2006 — viluku 2022).

 Eläjad 
Vn 2010 rahvahanlugemižen mödhe lidnan eläjiden lugu oli 396 815 ristitud, vn 2020 — 372 624 ristitud. Kaikiš suremb lidnan ristitišt oli enamba 750 tuhad eläjid vll 1920−1970 (914 808 rist. vl 1950). Läz 2,2 mln elädas lidnaglomeracijas (2020).

Augotižlibundan mödhe (lidnan eläjad vl 2020): afroamerikalaižed — 47,5 %, evropalaižed — 32,1 % (ispanijalaižita), latinamerikalaižed i ispanijalaižed — 13,1 %, azijalaižed — 2,8 %, indejalaižed — 0,2 %, segoitadud augotižlibundanke — 3,8 %, toiženke augotižlibundanke — 0,5 %.

 Transport 
Avtobusad i metro oma kundaližeks transportaks lidnas. Metropoliten radab vspäi 1955 (om koume jonod 50 stancijanke, 54 km raudted). Konteinerport radab Kajahogan jogensun randal.

Rahvahidenkeskeine civiline Klivlend Hopkins-lendimportRahvahidenkeskeižen Klivlend Hopkins-lendimportan sait (clevelandairport.com).  (CLE / KCLE, 10 mln passažiroid vl 2019) sijadase nell'toštkümnes kilometras suvipäivlaskmha lidnan keskuzpalaspäi.

 Galerei 

 Sebruzlidnad 
 Akill, Irlandii (vspäi 2003)
 Aleksandrii, Egipt (1977)
 Bahr Dar, Efiopii (2004)
 Bangalor, Indii (1975)
 Beit Šean, Izrail' (2019)
 Brašov, Romanii (1991)
 Bratislav, Slovakii (1990)
 Fijer, Albanii (2006)
 Gdan'sk, Pol'šanma (1990)
 Haidenhaim, Baden-Vürtemberg, Saksanma (1977)
 Holon, Izrail' (1977)
 Ibadan, Nigerii (1974)
 Keiptaun, Suviafrikan Tazovaldkund (2023) Kigali, Ruand (2023)
 Klaiped, Litvanma (1992)
 Klivlend, Anglii, Sur' Britanii (1977)
 Konakri, Gvinei (1991)
 Lim, Peru (1964)
 Lüblän, Slovenii (1975)
 Miškol'c, Mad'jaranma (1995)
 Ruan, Francii (2008)
 Segundo Montes, Sal'vador (1991)
 Taibei, Taivan', Kitai (1975)
 Tem, Gan (2023)
 Vičenc, Italii (2009)
 Volgograd, Venäma (1990)

 Homaičendad 

 Irdkosketused 
 Lidnan tobmuden oficialine sait (clevelandohio.gov).  (+ äikel'ne känduz)


Kategorii:Amerikan Ühtenzoittud Valdkundoiden lidnad
Kategorii:Eländpunktad kirjamišton mödhe
Kategorii:Ogajon lidnad